
Na konci roka 2016 sme uskutočnili 2 brigády. Prvú uskutočnil Lajči Bobok a bola zameraná na odstránenie samolepiacej fólie  z vonkajšej strany okna armwrestling miestnosti. Išlo to dosť ťažko, ale podarilo sa. Trochu mu v tom pomohol aj Majo Malovec. Viem, aké je to náročné, trhá sa to po kúskoch – proste babračka.. robil som vnútornú stranu okna....

Druhá brigáda sa uskutočnila 27.12. Zúčastnil sa  na nej okrem mňa Peter Ševčík, Tadeáš Mazúr a Igor Ponc. Na začiatku Tadeáš s Igorom vyčistili sprchovací kút, ktorý to už potreboval. Ja s Petrom sme sa zamerali na výmenu laniek a celého sťahovacieho systému protismerných kladiek. Celý systém je teraz taký aký používa firma KOHI so všetkými súčasťami. V krátkej budúcnosti chcem vymeniť všetky lanká a nahradiť ich profi lankami , nakoľko sú odolnejšie a vnútorné jadro je pevnejšie. V hlavnej miestnosti sme doplnili dva násuvné hriadele na hacken drep, ktoré budú slúžiť ako zásobník ďalších kotúčov zo zadnej časti stroja. Igor s Tadeášom pripevnili medzitým spodnú časť lišty na zrkadlo v kardio miestnosti pomocou hmoždiniek, kde sme spolu potom umiestnili zrkadlo 2 x 1 m pomocou vrchnej lišty, takým istým spôsobom. Zrkadlo slúži na optické zväčšenie miestnosti a v budúcnosti ho chceme trošku zošikmiť, aby bolo možné vidieť i cvičencov. Do kardio miestnosti sme pripevnili držiak spolu s tromi fitness podložkami. Tieto slúžia na precvičovanie brušného svalstva. V hlavnej miestnosti sú tiež tieto podložky, ale často sa odtiaľ brali do kardio, tak teraz každá miestnosť má svoje. V armwrestling miestnosti sme pripevnili stropné svetlo a Peter ho i zapojil do privádzacieho kábla, takže i posledná miestnosť má osvetlenie. Do kardio miestnosti som priniesol odkladací košík na rukavice, lapy – už to nie je len tak položené na okne. Chcel som ešte pripevniť na držiak boxovacieho mecha záslepky jokloviny, ktoré som tam v týždni priniesol, ale niekde ,,zmizli,,....hm. Všetko sme riadne povysávali, lebo z vŕtania do steny , železa a upravovania laniek bolo dosť nečistoty. Brigáda trvala od 9.15 do 13.30 h. Ďakujem všetkým. 

                                                                                                                                    Paľo Planeta

